
NR. 9960/09.11.2026
A N U N Ț
	PRIMĂRIA COMUNEI MĂLURENI, județul Argeș, organizează concurs pentru ocuparea pe perioadă nedeterminată a funcției contractuale vacante de execuție de șofer buldoexcavator, după cum urmează:
	Element
	 Date privind postul

	Număr post
	1 post contractual vacant

	Denumirea postului
	Șofer  buldoexcavator

	Nivelul postului
	Treaptă profesională I, nivel studii - medii

	Structura
	Compartiment gospodărire comunală și activitate culturală

	Durata și timpul de lucru
	Contract individual de muncă pe durată nedeterminată; normă întreagă – [8 ore/zi, 40 ore/săptămână].



I. CONDIȚIILE DE PARTICIPARE LA CONCURS SUNT URMĂTOARELE:
	Condiții generale :
	Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 – Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condiții specifice:
· Nivelul studiilor – Studii liceale sau studii profesionale;
· Calificare profesională: deținerea unei calificări profesionale în domeniul operării și exploatării utilajelor, dobândită prin sistemul de învățământ profesional sau liceal, prin programe de formare profesională ori prin alte forme de pregătire profesională recunoscute de lege, dovedită prin diplomă, certificat de calificare profesională sau alt document de absolvire/atestare recunoscut potrivit legii.
· Permis de conducere categoriile: B, C, D;
· Aviz psihologic;
· Vechime în specialitatea activității: minimum 10 ani experiență profesională în activități de operare, exploatare și deservire a utilajelor pentru construcții și terasamente (buldoexcavatoare, excavatoare, buldozere sau utilaje similare).
· Disponibiliatte pentru intervenție imediată la orice oră în cazul situațiilor de urgență.
	Dosarul de înscriere la concurs se depune la sediul Primăriei comunei MĂLURENI, în perioada 10.11.2026 – 23.11.2026, ora 16.00.
	Pentru înscrierea la concurs candidații vor prezenta un dosar care va conține următoarele documente:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
(2) Modelul orientativ al adeverinței menționate la alin. (1) lit. e) este prevăzut în anexa nr. 3.
(3) Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
Selecția dosarelor are loc în două zile lucrătoare de la data expirării termenului de depunere a dosarelor.
	Rezultatele selecției dosarelor de concurs se afișează în termen de o zi lucrătoare de la expirarea termenului pentru selecția dosarelor.
	Comunicarea rezultatelor la fiecare probă a concursului se face în termen de maximum o zi lucrătoare de la data finalizării probei.
	După afișarea rezultatelor obținute la selecția dosarelor, proba scrisă, proba practică și interviul, după caz, candidații nemulțumiți pot depune contestație în termen de cel mult o zi lucrătoare de la data afișării rezultatului selecției dosarelor, respectiv de la data afișării rezultatului probei scrise, probei practice și a interviului, sub sancțiunea decăderii din acest drept.
	În situația contestațiilor formulate față de rezultatul selecției dosarelor, comisia de soluționare a contestațiilor va verifica îndeplinirea de către candidatul contestatar a condițiilor pentru participare la concurs în termen de o zi lucrătoare de la expirarea termenului de depunere a contestațiilor.
	Rezultatele finale se afișează la sediul autorității și pe pagina de internet a acesteia, în termen de o zi lucrătoare de la data afișării rezultatelor soluționării contestațiilor pentru ultima probă, prin specificarea mențiunii „admis” sau „respins”.
	Concursul se va desfășura în 4 etape:
1. Selecția dosarelor depuse;
2. Proba scrisă;
3. Proba practică;
4. Interviul.
Se vor prezenta la următoarea etapă numai candidații admiși la etapa precedentă.
II. CALENDARUL DE DESFĂȘURARE A CONCURSULUI

	Nr. crt.
	Etapa concursului
	Data/perioada
	Observații

	1.
	Depunerea dosarelor de înscriere
	10.11.2026 – 23.11.2026
	Până la ora 16.00

	2.
	Selecția dosarelor de concurs- verificarea îndeplinirii condițiilor de participare la concurs
	24.11.2026 – 25.11.2026
	Până la ora 16.00

	3.
	Afișarea rezultatelor selecției dosarelor
	26.11.2026
	Până la ora 16.00

	4.
	Depunerea contestațiilor privind selecția dosarelor
	27.11.2026
	Până la ora 16.00

	5.
	Soluționarea contestațiilor privind selecția dosarelor și afișarea rezultatelor
	02.12.2026
	Până la ora 16.00

	6.
	Proba scrisă
	04.12.2026
	ora 10:00, La sediul Primăriei Comunei Mălureni.

	7.
	Afișarea rezultatelor probei scrise
	04.12.2026
	Până la ora 16.00

	8.
	Depunerea contestațiilor la rezultatul probei scrise
	07.12.2026
	Până la ora 16.00

	9.
	Soluționarea contestațiilor la proba scrisă și afișarea rezultatelor
	08.12.2026
	Până la ora 16.00

	10.
	Proba practică
	09.12.2026
	Ora 10.00

	11.
	Afișarea rezultatelor probei practice
	09.12.2026
	Până la ora 16.00

	12.
	Depunerea contestațiilor la rezultatul probei practice
	10.12.2026
	Până la ora 16.00

	13.
	Soluționarea contestațiilor la proba practică și afișarea rezultatelor
	11.12.2026
	Până la ora 16.00

	14.
	Interviul
	14.12.2026
	Ora 10.00

	15.
	Afișarea rezultatelor interviului
	14.12.2026
	Până la ora 16.00

	16.
	Depunerea contestațiilor la rezultatul interviului
	15.12.2026
	Până la ora 16.00

	17.
	Soluționarea contestațiilor la interviu și afișarea rezultatelor
	16.12.2026
	Până la ora 16.00

	18.
	Afișarea rezultatului final al concursului
	16.12.2026
	Până la ora 16.00



III. BIBLIOGRAFIE ȘI TEMATICĂ
pentru concursul organizat în vederea ocupării postului contractual vacant de execuție de șofer buldoexcavator
1. BIBLIOGRAFIE
1. Constituția României, republicată;
2. Ordonanța de urgență a Guvernului nr. 57/2019 privind Codul administrativ, cu modificările și completările ulterioare – Partea a VI-a, Titlul III, Capitolul III – Drepturi și obligații ale personalului contractual din administrația publică, precum și răspunderea acestuia;
3. Legea nr. 319/2006 a securității și sănătății în muncă, cu modificările și completările ulterioare;
4. Hotărârea Guvernului nr. 1.146/2006 privind cerințele minime de securitate și sănătate pentru utilizarea în muncă de către lucrători a echipamentelor de muncă, cu modificările și completările ulterioare;
5. Ordonanța de urgență a Guvernului nr. 195/2002 privind circulația pe drumurile publice, republicată, cu modificările și completările ulterioare;
6. Hotărârea Guvernului nr. 1.391/2006 pentru aprobarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice, cu modificările și completările ulterioare;
7. Legea nr. 53/2003 – Codul muncii, republicată, cu modificările și completările ulterioare.
2. TEMATICĂ
1. Constituția României, republicată
Titlul II – Drepturile, libertățile și îndatoririle fundamentale: art. 15 – Universalitatea; art. 16 – Egalitatea în drepturi; art. 22 – Dreptul la viață și la integritate fizică și psihică; art. 41 – Munca și protecția socială a muncii.
2. O.U.G. nr. 57/2019 privind Codul administrativ
Partea a VI-a, Titlul III, Capitolul III – Drepturi și obligații ale personalului contractual din administrația publică, precum și răspunderea acestuia: art. 549–553, integral. Se vor avea în vedere drepturile și obligațiile personalului contractual, perfecționarea pregătirii profesionale și formele răspunderii pentru încălcarea îndatoririlor de serviciu.
3. Legea nr. 319/2006 a securității și sănătății în muncă
Art. 6–7 – obligațiile generale ale angajatorului; art. 10–11 – primul ajutor, stingerea incendiilor, evacuarea și pericolul grav și iminent; art. 12–13 – obligațiile angajatorului privind evaluarea riscurilor, prevenirea și protecția; art. 16–17 – informarea lucrătorilor; art. 20–21 – instruirea lucrătorilor; art. 22–23 – obligațiile lucrătorilor; art. 24–26 – supravegherea sănătății lucrătorilor.
4. H.G. nr. 1.146/2006 privind utilizarea echipamentelor de muncă
Art. 3–4 – cerințe generale privind utilizarea și menținerea echipamentelor de muncă în condiții de securitate; art. 6–9 – echipamente cu riscuri specifice, ergonomia, informarea și instruirea lucrătorilor; Anexa nr. 1 – cerințe minime generale aplicabile echipamentelor de muncă, în măsura în care sunt incidente buldoexcavatorului utilizat.
5. O.U.G. nr. 195/2002 privind circulația pe drumurile publice
Art. 7–10 – condițiile privind circulația vehiculelor și controlul acestora; art. 11–19 – înmatricularea/înregistrarea și radierea vehiculelor; art. 20–23 – permisul de conducere și condițiile pentru conducerea vehiculelor; art. 29–34 – semnalizarea rutieră; art. 35–40 – obligațiile participanților la trafic; art. 41–69 – reguli pentru circulația vehiculelor; art. 75–81 – obligațiile conducătorilor de vehicule în caz de accident; art. 95–103 – răspunderea contravențională și sancțiunile aplicabile.
6. H.G. nr. 1.391/2006 – Regulamentul de aplicare a O.U.G. nr. 195/2002
Art. 1–10 – dispoziții generale și semnalizarea rutieră; dispozițiile regulamentare privind regulile de circulație, oprirea, staționarea și manevrele vehiculelor; art. 147–148 – obligațiile și interdicțiile conducătorilor de autovehicule. Se vor studia prevederile aplicabile categoriei de vehicul pentru care candidatul deține permis și tipului de utilaj folosit.
7. Legea nr. 53/2003 – Codul muncii
Titlul II – Contractul individual de muncă: art. 10–107, cu accent pe încheierea, executarea, modificarea, suspendarea și încetarea contractului individual de muncă, precum și drepturile și obligațiile părților; Titlul III – Timpul de muncă și timpul de odihnă: art. 111–153, cu accent pe durata timpului de muncă, munca suplimentară, repausurile periodice, sărbătorile legale și concediul de odihnă.
3. TEMATICĂ PRACTICĂ – CUNOȘTINȚE PRIVIND EXPLOATAREA BULDOEXCAVATORULUI
1. Cunoașterea principalelor componente și sisteme ale buldoexcavatorului: motor, transmisie, sistem hidraulic, instalație electrică, sistem de frânare, direcție, pneuri și echipamente de lucru.
2. Verificări înainte de pornirea utilajului: nivelul uleiului de motor și hidraulic, lichidul de răcire, combustibilul, starea pneurilor, frânele, direcția, luminile, semnalizarea, avertizorul sonor, eventualele scurgeri și integritatea echipamentelor.
3. Pornirea, încălzirea, manevrarea și oprirea în siguranță a utilajului, potrivit instrucțiunilor producătorului și procedurilor de lucru.
4. Utilizarea comenzilor și a echipamentelor de lucru: cupă frontală, braț excavator, stabilizatoare și accesorii; executarea operațiunilor de săpare, încărcare, descărcare, nivelare și deplasare a materialelor.
5. Reguli de stabilitate și siguranță în timpul lucrului: poziționarea utilajului, lucrul pe teren înclinat, evitarea răsturnării, păstrarea distanțelor față de șanțuri, taluzuri, clădiri, rețele subterane/aeriene și persoane.
6. Organizarea zonei de lucru, semnalizarea manevrelor, comunicarea cu personalul auxiliar și prevenirea accidentării pietonilor sau a altor participanți la trafic.
7. Deplasarea utilajului pe drumurile publice și în afara acestora: verificarea documentelor, respectarea limitărilor de acces, a gabaritului, masei, vitezei și regulilor de circulație aplicabile.
8. Măsuri de securitate și sănătate în muncă: folosirea centurii de siguranță și a echipamentului individual de protecție, interdicția transportării neautorizate a persoanelor, oprirea utilajului înaintea intervențiilor și respectarea instrucțiunilor proprii SSM.
9. Întreținerea curentă și verificările periodice ale utilajului; identificarea defecțiunilor, raportarea acestora și interdicția efectuării reparațiilor pentru care lucrătorul nu este autorizat.
10. Măsuri în caz de defecțiune, incendiu, accident de muncă sau accident de circulație; asigurarea zonei, oprirea utilajului, anunțarea persoanelor responsabile și acordarea primului ajutor în limitele instruirii primite.
	Informații suplimentare se pot obține la sediul Primăriei comunei Mălureni, județul Argeș, telefon/fax: 0248/765049.
PRIMAR,
BUCĂLIE FLORIAN

